**LĒMUMS**

LIEPĀJĀ

|  |  |
| --- | --- |
| 2021.gada 18.martā |  Nr.88/3(prot. Nr.3, 4.§) |

Par aizņēmumu projekta "Liepājas izglītības

iestāžu mācību vides uzlabošana" īstenošanai

Pamatojoties uz likuma "Par pašvaldībām" 15.panta pirmās daļas 4.punktu, likuma "Par pašvaldību budžetiem" 22.pantu, likuma "Par valsts budžetu 2021.gadam" 12.panta otrās daļas 1.punktu, Ministru kabineta 2019.gada 10.decembra noteikumiem Nr.590 "Noteikumi par pašvaldību aizņēmumiem un galvojumiem", Liepājas pilsētas domes 2019.gada 19.decembra lēmumu Nr.467 "Par projektu "Liepājas izglītības iestāžu mācību vides uzlabošana"", Liepājas pilsētas attīstības programmas 2015.-2020.gadam pielikuma Nr.2.1. "Rīcību plāns 2015.-2020.gadam" Rīcību 1.1.3.(4) "Veikt nepieciešamos uzlabojumus Liepājas vispārizglītojošo izglītības iestāžu infrastruktūrā", pielikuma Nr.2.2. "Investīciju plāns 2015.-2020.gadam" projektu unikālais Nr.Pr\_28 "Liepājas izglītības iestāžu mācību vides uzlabošana" un izskatot Liepājas pilsētas domes pastāvīgās Finanšu komitejas 2021.gada 11.marta lēmumu (sēdes protokols Nr.3), LIEPĀJAS PILSĒTAS DOME

N O L E M J :

1. Ņemt 2021.gadā Valsts kasē ilgtermiņa aizņēmumu uz 15 gadiem līdz 857 540 EUR (astoņi simti piecdesmit septiņi tūkstoši pieci simti četrdesmit *euro*) apmēram Eiropas Reģionālās attīstības fonda projekta "Liepājas izglītības iestāžu mācību vides uzlabošana" īstenošanai par Valsts kases noteikto procentu likmi.

2. Aizņēmuma atdošanu plānot no Liepājas pilsētas pašvaldības pamatbudžeta ieņēmumiem, sākot ar 2024.gadu.

3. Garantēt saistību izpildi no Liepājas pilsētas pašvaldības budžeta līdzekļiem.

4. Uzdot Liepājas pilsētas pašvaldības iestādei "Liepājas pilsētas Izglītības pārvalde" kopā ar Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldi sagatavot nepieciešamos dokumentus un iesniegt Finanšu ministrijas Pašvaldību aizņēmumu un galvojumu kontroles un pārraudzības padomē.

5. Liepājas pilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Finanšu pārvaldei, Liepājas pilsētas Izglītības pārvaldei |